Helena Azkarragaurizar

Helena Azkarragaurizar Jauregi (Arrasate, Gipuzkoa, 1992) marrazkilaria eta diseinatzailea da.

Arte Ederretan graduduna da. Euskal Herriko Unibertsitatean (Bilbo) eta Mexikoko UNAMen egin zituen ikasketak. Halaber, diseinuaren arloko ikasketa osagarriak egin ditu. Arrasateko zeramika tailerrean egiten du lan gaur egun.  Goiena Komunikazio Zerbitzuaren Puntua astekarian bineta bat argitaratzen du astero, Xixili izeneko atalean.

2018an, Bidean (Kalandraka, 2018) albuma argitaratu zuen Garazi Arrula Ruizekin batera.

Hainbat erakusketatan erakutsi ditu bere lanak; esate baterako, Arrasateko "Artean. Hamaika emakume artista" erakusketa kolektiboan. 

2023an Arrasateko Emakume Txokoaren 20.urteurrenari lotutako ekintzen artean, plaza janzteko mural bat egitea proposatu zen. Murala egiteko enkargua Helena Azkarragaurizar Jauregi  Arrasateko artistari egin zitzaion. Lanaren helburua bikoitza izan zen: emakume txokoaren sarbideko plaza espazio goxoa bilakatzea eta Arrasateko emakume artista bati bere lana erakusteko aukera ematea.

 Erreferentziak 

 Kanpo estekak 
 Helena Azkarragaurizar, Behancen.
 Helena Azkarragaurizar, Instagramen.

Kategoria:Arrasatearrak
Kategoria:Emakume ilustratzaileak
Kategoria:Euskal Herriko ilustratzaileak
Kategoria:Euskal Herriko Unibertsitateko ikasleak
Kategoria:Muralistak
Kategoria:Emakume muralistak